KIRJALLINEN KYSYMYS E-2812/02 esittäjä(t): Salvador Jové Peres (GUE/NGL) komissiolle. Sääntöjen vastainen hyväksyntä, jonka komissio antoi tomaattijalosteiden määriä koskevien tietojen oikaisemiselle ylöspäin.



Virallinen lehti nro 110 E , 08/05/2003 s. 0109 - 0109



KIRJALLINEN KYSYMYS E-2812/02 esittäjä(t): Salvador Jové Peres (GUE/NGL) komissiolle (7. lokakuuta 2002) Aihe: Sääntöjen vastainen hyväksyntä, jonka komissio antoi tomaattijalosteiden määriä koskevien tietojen oikaisemiselle ylöspäin Komissio hyväksyi 28. tammikuuta 2002 kokoontuneelle hedelmä- ja vihannesjalosteiden hallintokomitealle antamassaan toimenpide-ehdotuksessa eräitä Italiasta tulleita tukipyyntöjä. Katsooko komissio, että nämä tukipyynnöt tarkastettiin asetusten (EY) N:o 2201/96(1) ja (EY) N:o 449/2001(2) vaatimusten mukaisesti? Katsooko komissio, että ei rikottu asetuksen (EY) N:o 449/2001 23 artiklan 2 kohtaa, jossa määrätään, että jäsenvaltioiden on ilmoitettava komissiolle viimeistään 10. joulukuuta tukihakemuksissa tarkoitettujen tomaattien kokonaismäärä? (1) EYVL L 297, 21.11.1996, s. 29. (2) EYVL L 64, 6.3.2001, s. 16. Franz Fischlerin komission puolesta antamayhteinen vastauskirjallisiin kysymyksiin E-2811/02, E-2812/02 ja E-2813/02 (6. marraskuuta 2002) Hedelmä- ja vihannesjalosteiden hallintokomitean kokouksessa 15. tammikuuta 2002 todettiin jäsenvaltioiden toimittamien tietojen perusteella, että tomaattien jalostamiselle vahvistettu yhteisön kynnys ei ollut ylittynyt markkinointivuonna 2001/2002. Siksi markkinointivuosien 2001/2002 ja 2002/2003 tukea ei ollut aiheellista alentaa. Asetuksen (EY) N:o 2201/96(1) mukaisesti hallintokomiteaa oli kuultu asetusluonnoksesta, jolla oli tarkoitus vahvistaa kaikkien jäsenvaltioiden osalta markkinointivuoden 2001/2002 lisätuki maksimitasolle ja markkinointivuoden 2002/2003 tuki neuvoston vahvistamalle tasolle. Komitean lausunto oli yksimielisen myönteinen. Italia toimitti 24. tammikuuta 2002 asetuksessa EY (N:o) 449/2001(2) säädetyn määräajan umpeuduttua oikaisun aikaisemmin toimitettuihin tietoihin, mistä seurasi yhteisön kynnyksen ylittyminen. Komission oli siten joko - hylättävä Italian toimittamat uudet tiedot muotoseikkojen perusteella ja julkaistava asetus hallintokomitean 15. tammikuuta 2002 hyväksymässä muodossa, mistä olisi ollut seurauksena selvää haittaa yhteisön talousarviolle tai - otettava huomioon Italian uudet tiedot noudattaen neuvoston lainsäädännön tarkoitusta ja sanamuotoa, jonka mukaan tuki maksetaan arvioimalla kynnyksen mahdollinen ylittyminen sen määrän perusteella, joka on tosiasiallisesti toimitettu jalostettavaksi tuen avulla. Jälkimmäinen vaihtoehto valittiin. Näin ollen toimivaltainen hallintokomitea kutsuttiin koolle 25. tammikuuta 2002 ja kokoontui 28. tammikuuta 2002. Asialistalla oli yksinomaan komission uusi asetusluonnos, jolla oikaistiin komitealle 15. tammikuuta 2002 esitetty luonnos. Komitea antoi yksimielisesti myönteisen lausunnon luonnoksesta, jonka mukaan lisätukea pienennetään ja Italialle ja Espanjalle, eli jäsenvaltioille, joissa kynnys ylittyi, markkinointivuodelta 2002/2003 maksettavaa tukea alennetaan. Komissio on varma, että parlamentin jäsen haluaa osaltaan puolustaa yhteisön taloudellisia etuja, joiden pohjalta päätökset on tehty, ja voi näin ollen ainoastaan myöntää, että toimenpide on perusteltu. (1) Neuvoston asetus (EY) N:o 2201/96, annettu 28 päivänä lokakuuta 1996, hedelmä- ja vihannesjalostealan yhteisestä markkinajärjestelystä, EYVL L 297, 21.11.1996. (2) Komission asetus (EY) N:o 449/2001, annettu 2 päivänä maaliskuuta 2001, neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta, EYVL L 64, 6.3.2001.